ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకా కార్యక్రమం తాజా సమాచారం -358వ రోజు
15-18 మధ్య వయస్సు గలవారికి 2 కోట్లకు పైగా టీకా డోసులు
ముందస్తు జాగ్రత్త టీకా డోసు కార్యక్రమ వివరాలు విడుదల
దేశవ్యాప్తంగా 151. 47 కోట్లు దాటిన మొత్తం టీకా డోసులు
ఈ రోజు సాయంత్రం 7 వరకు 79 లక్షలకు పైగా టీకా డోసులు పంపిణీ
టీకా కార్యక్రమంలో దేశం ఈ రోజు మరో మైలురాయి చేరింది. దేశంలో 15-18 మధ్య వయస్సు గల పిల్లలకు ఈ రోజు 2 కోట్ల  కు పైగా మొదటి డోసు టీకాలు వేయడం జరిగింది.
సాయంకాలం ఏడు గంటల వరకు 79 లక్షలకు పైగా టీకా డోసులు పంపిణీ అయ్యాయి. రాత్రి పొద్దుపోయాక పూర్తి సమాచారం అందే సరికి ఈ సంఖ్య మరింత పెరిగే అవకాశం ఉంది. దేశంలో టీకా వేసుకున్న వారి సంఖ్య ఈ రోజు 151, 47 కోట్లు  దాటింది. .
టీకాలు వేసుకోవటానికి పెద్ద సంఖ్యలో ముందుకు వస్తున్న పిల్లలను కేంద్ర ఆరోగ్య శాఖ మంత్రి డాక్టర్ మన్సుఖ్ మాలవీయ అభినందిస్తూ ట్వీట్ చేశారు. ప్రజలు ముందుకు రావడంతో దేశంలో టీకా కార్యక్రమం విజయవంతంగా మేలు జరుగుతోందని ఆయన పేర్కొన్నారు.
ముందస్తు జాగ్రత్త  టీకా కార్యక్రమం కార్యాచరణ ఈ రోజు విడుదల అవుతుంది. ఆన్ లైన్ లో టీకా నమోదు కార్యక్రమం కూడా ప్రారంభమయింది.
మొత్తం పంపిణీ చేసిన టీకా డోసులు వివరాలు వయో వర్గాల వారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10388843
|
|
రెండో డోస్
|
|
9740548
|
|
కోవిడ్ యోధులు
|
|
మొదటి డోస్
|
|
18387142
|
|
రెండో డోస్
|
|
16967613
|
|
15-18 వయో వర్గం
|
|
మొదటి డోస్
|
|
22733154
|
|
18-44 వయో వర్గం
|
|
మొదటి డోస్
|
|
513506670
|
|
రెండో డోస్
|
|
350964108
|
|
45-59 వయో వర్గం
|
|
మొదటి డోస్
|
|
196030548
|
|
రెండో డోస్
|
|
155846155
|
|
60 ఏళ్లు పైబడిన వారు
|
|
మొదటి డోస్
|
|
122225469
|
|
రెండో డోస్
|
|
97950840
|
|
మొత్తం మొదటి డోసులు
|
|
883271826
|
|
మొత్తం రెండు డోసులు
|
|
631469264
|
|
మొత్తం
|
|
1514741090
జనాభాలో ప్రాధాన్యత వర్గాల వారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి
|
|
తేదీ : జనవరి 8, 2022 
|
|
ఆరోగ్య సిబ్బంది
|
|
మొదటి డోస్
|
|
65
|
|
రెండో డోస్
|
|
3551
|
|
కోవిడ్ యోధులు
|
|
మొదటి డోస్
|
|
115
|
|
రెండో డోస్
|
|
13454
|
|
15-18వయోవర్గం
|
|
మొదటి డోస్
|
|
2322426
|
|
18-44 వయో వర్గం
|
|
మొదటి డోస్
|
|
1741439
|
|
రెండో డోస్
|
|
2465956
|
|
45-59 వయో వర్గం
|
|
మొదటి డోస్
|
|
208082
|
|
రెండో డోస్
|
|
721372
|
|
60 ఏళ్లు పైబడిన వారు
|
|
మొదటి డోస్
|
|
111445
|
|
రెండో డోస్
|
|
380618
|
|
మొత్తం మొదటి డోసులు
|
|
4383572
|
|
మొత్తం రెండు డోసులు
|
|
3584951
|
|
మొత్తం
|
|
7968523
కోవిడ్ నుంచి దేశ ప్రజలను రక్షించాలన్న లక్ష్యంతో టీకాల కార్యక్రమం అమలు జరుగుతోంది. దీనిని నిరంతరాయంగా
అత్యున్నత స్థాయిలో పర్యవేక్షిస్తూ ఉన్నారు.
ప్రధాన మంత్రి కార్యాలయం
టోక్యో 2020లో అద్భుత ప్రదర్శనకు భారత క్రీడాకారులకు ప్రధానమంత్రి అభినందనలు
క్రీడా రంగంలోకి కొత్త ప్రతిభ ప్రవేశించేందుకు వీలుగా గ్రామీణ స్థాయిలో క్రీడలు ప్రాచుర్యంలోకి తేవడానికి కృషి కొనసాగించాలని పిలుపు
క్రీడలు అద్భుతంగా నిర్వహించినందుకు జపాన్ ప్రభుత్వానికి, ప్రజలకు ధన్యవాదాలు
టోక్యో ఒలింపిక్ క్రీడల్లో అద్భుతమైన ప్రతిభ కనబరిచిన భారత క్రీడాకారుల బృందానికి ప్రధానమంత్రి శ్రీ నరేంద్ర మోదీ అభినందనలు తెలిపారు. టోక్యో 2020 ముగిసిన సందర్భంగా ఆయన ఒక సందేశం ఇస్తూ టోక్యోలో భారతదేశానికి ప్రాతినిథ్యం వహించిన ప్రతీ ఒక్క అథ్లెట్ చాంపియనే అన్నారు.
ఈ క్రీడల్లో వారు గెలుచుకున్న పతకాలు భారతదేశం సగర్వంగా తలెత్తుకునేలా చేశాయని కొనియాడారు.
కొత్త ప్రతిభ క్రీడారంగంలోకి ప్రవేశించడం ద్వారా రాబోయే కాలంలో భారతదేశానికి ప్రాతినిథ్యం వహించే అవకాశం కల్పించడానికి గ్రామీణ స్థాయిలో క్రీడలకు ప్రాచుర్యం కల్పించేందుకు నిరంతర కృషి చేయాలని ప్రధానమంత్రి పిలుపు ఇచ్చారు.
క్రీడలను అత్యంత సమర్థవంతంగా నిర్వహించినందుకు జపాన్ ప్రభుత్వానికి ధన్యవాదాలు తెలిపారు. “ఇలాంటి సంక్లిష్ట సమయంలో ఇంత విజయవంతంగా క్రీడల నిర్వహణ ద్వారా ఎలాంటి ఆటుపోట్లనైనా తట్టుకుని ముందుకు సాగవచ్చునన్న బలమైన సంకేతం వెలువడింది. క్రీడలు చక్కని ఐక్యతా శక్తి అనే విషయం కూడా ప్రదర్శితమయింది” అని ప్రధానమంత్రి అన్నారు.
ఈ మేరకు చేసిన పలు ట్వీట్లలో “టోక్యో 2020 ముగుస్తున్న నేపథ్యంలో అద్భుతమైన ప్రతిభ ప్రదర్శించిన భారత క్రీడాకారుల బృందానికి నా అభినందనలు. వారు అద్భుతమైన నైపుణ్యం, టీమ్ వర్క్, అంకిత భావం ప్రదర్శించారు. భారతదేశానికి ప్రాతినిథ్యం వహించిన ప్రతీ ఒక్క అథ్లెట్ ఒక చాంపియనే” అని కొనియాడారు.
ఈ క్రీడల్లో వారు గెలుచుకున్న పతకాలు భారతదేశం గర్వంగా తలెత్తుకుని నిలిచేలా చేశాయి.
“కొత్త ప్రతిభ క్రీడా రంగంలోకి ప్రవేశించి, భవిష్యత్తులో జరగబోయే క్రీడోత్సవాల్లో భారతదేశానికి ప్రాతినిథ్యం వహించేందుకు వీలుగా గ్రామీణ స్థాయిలో క్రీడలు ప్రాచుర్యంలోకి తేవడానికి నిరంతరాయంగా కృషి చేయండి” అని పిలుపు ఇచ్చారు.
టోక్యో విశ్వక్రీడలు అత్యంత సమర్థవంతంగా నిర్వహించినందుకు జపాన్ ప్రభుత్వానికి, ప్రజలకు ప్రత్యేక ధన్యవాదాలు తెలిపారు.
“ఇలాంటి సంక్లిష్ట సమయంలో ఆతిథ్య దేశం విజయవంతంగా క్రీడలు నిర్వహించి ఎలాంటి ఆటుపోట్లనైనా మనం తట్టుకుని నిలబడగలమనే బలమైన సందేశం ఇచ్చింది. క్రీడలు అద్భుతమైన ఐక్యతా శక్తి అనే విషయం ప్రదర్శితమయింది # టోక్యో 2020” అని ట్వీట్ చేశారు.
(
ప్రధాన మంత్రి కార్యాలయం
ఆర్థిక సంవత్సరం 2022-23 లో రైలు రవాణాసంబంధి కార్యకలాపాలు 5 లక్షల కు పైచిలుకు గా నమోదు కావడాన్ని ప్రశంసించిన ప్రధానమంత్రి
ఆర్థిక సంవత్సరం 2022-23 లో రైలు రవాణా సంబంధి కార్యకలాపాలు 5 లక్షల కు పైచిలుకు గా నమోదు కావడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ఏటికేడాది సరకు రవాణా రైళ్ళ సంబంధి కార్యకలాపాల సంఖ్య లో వృద్ధి నమోదు అయిన సందర్భం లో రేల్ వేస్ మంత్రిత్వ శాఖ చేసిన ఒక ట్వీట్ ను ప్రధాన మంత్రి శేర్ చేస్తూ,
‘‘ఇది ప్రోత్సాహకరమైనటువంటి సంఖ్య, ఆర్థిక కార్యకలాపాల లో మరియు లాజిస్టిక్స్ లో మనం సాధిస్తున్న ప్రగతి కి సూచిక గా ఉంది.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఆర్థిక వేత్త శ్రీ నికోలస్ స్టర్న్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ లండన్ స్కూల్ ఆఫ్ ఇకనామిక్స్ కు చెందిన అర్థశాస్త్రం ఆచార్యుడు లార్డ్ శ్రీ నికోలస్ స్టర్న్ తో సమావేశమయ్యారు. ఇరువురు ప్రముఖులు ఈ సందర్భం లో వివిధ అంశాల ను గురించి చర్చించారు.
లార్డ్ శ్రీ నికోలస్ స్టర్న్ చేసిన ఒక ట్వీట్ కు ప్రధాన మంత్రి జవాబు గా తాను కూడా ఒక ట్వీట్ లో -
‘‘లార్డ్ శ్రీ నికోలస్ స్టర్న్ @lordstern1 తో భేటీ అయ్యి, వివిధ అంశాల పై ఆయన తో చర్చించినందుకు సంతోషం గా ఉంది. పర్యావరణం పట్ల ఆయన కు ఉన్న ఉద్వేగం తో పాటుగా విధాన పరమైనటువంటి అంశాల పై ఆయనకు గల సూక్ష్మ అవగాహన ప్రశంసనీయమైనవి. ఆయన భారతదేశం పట్ల ఆశావాదం తో ఉన్నారు అంతేకాక, 130 కోట్ల మంది భారతీయుల నైపుణ్యాలంటే ఆయన కు బరోసా కూడా ఉంది.’’ అని పేర్కొన్నారు.
(
రక్షణ మంత్రిత్వ శాఖ
భారత వైమానిక దళానికి సకాలంలో ప్రోత్సాహాన్నిచ్చిన రఫెల్స్ : రక్షణ మంత్రి శ్రీ రాజనాథ్ సింగ్
ఐదు మధ్య తరహా మల్టీ-రోల్ యుద్ధ విమానాలు  రాఫెల్ జెట్ల మొదటి బ్యాచ్ ఈ రోజు అంబాలా వైమానిక స్థావరానికి చేరుకోవడాన్ని, రక్షణ మంత్రి శ్రీ రాజనాథ్ సింగ్ వరుస ట్వీట్లు చేస్తూ, "పక్షులు భారతీయ గగనతలంలోకి ప్రవేశించాయి ... అంబాలాకు క్షేమంగా చేరుకున్నాయి!" అని స్వాగతం పలికారు.
వృత్తిపరంగా అమలు చేసిన ఫెర్రీపై భారత వైమానిక దళం  ను శ్రీ రాజనాథ్ సింగ్ అభినందిస్తూ, "17 స్క్వాడ్రన్, గోల్డెన్ యారోస్ వారి "ఉదయం అజస్రం" నినాదానికి అనుగుణంగా కొనసాగుతాయని నేను ఖచ్చితంగా అనుకుంటున్నాను. భారత వైమానిక దళం పోరాట సామర్ధ్యం సమయానుకూలంగా అభివృద్ధి చెందినందుకు నేను చాలా సంతోషంగా ఉన్నాను. ” అని పేర్కొన్నారు.
"భారతదేశానికి రాఫెల్ యుద్ధ విమానాలు చేరుకోవడం మన సైనిక చరిత్రలో కొత్త శకానికి నాంది పలికింది. ఈ మల్టీ రోల్ విమానాలు, భారత వైమానిక దళం సామర్థ్యాలలో విప్లవాత్మక మార్పులను కలిగిస్తాయి ”అని ఆయన మరొక ట్వీట్లో పేర్కొన్నారు.
ఈ యుద్ధ విమానాల సామర్థ్యాల గురించి శ్రీ రాజనాథ్ సింగ్ ప్రత్యేకంగా పేర్కొంటూ, "ఈ విమానం చాలా మంచి ఎగిరే పనితీరును కలిగి ఉంది మరియు దాని ఆయుధాలు, రాడార్, ఇతర సెన్సార్లు మరియు ఎలక్ట్రానిక్ యుద్ధ సామర్థ్యాలు ప్రపంచంలోనే అత్యుత్తమమైనవి. భారతదేశానికి అవి చేరుకోవడంతో మన దేశంపై ఎదురయ్యే ఏ ముప్పునైనా అరికట్టడానికి భారత వైమానిక దళానికి మరింత బలం చేకూరింది. ” అని వ్యాఖ్యానించారు,
సరైన నిర్ణయం తీసుకున్న ప్రధానమంత్రి శ్రీ నరేంద్రమోదీ కి రక్షణ మంత్రి ఈ సందర్భంగా కృతజ్ఞతలు తెలియజేస్తూ, "రాఫెల్ జెట్లను కొనుగోలు చేశారు, ఎందుకంటే, దీర్ఘకాలంగా పెండింగ్లో ఉన్న సేకరణ కేసు పురోగతి సాధించక పోవడంతో, ఫ్రాన్సు తో అంతర్-ప్రభుత్వ ఒప్పందం ద్వారా ఈ విమానాలను పొందడానికి ప్రధానమంత్రి శ్రీ నరేంద్రమోదీ సరైన నిర్ణయం తీసుకున్నారు." అని ట్వీట్ చేశారు.
కోవిడ్ మహమ్మారి కారణంగా తీవ్ర ఆంక్షలు అమలులో ఉన్నప్పటికీ, విమానం మరియు దాని ఆయుధాలను సకాలంలో అందజేసినందుకు ఫ్రెంచ్ ప్రభుత్వం, డసాల్ట్ ఏవియేషన్ సంస్థ మరియు ఇతర ఫ్రెంచ్ సంస్థలకు ఆయన కృతజ్ఞతలు తెలిపారు.
శ్రీ రాజ్నాథ్ సింగ్ మాట్లాడుతూ, “ భారత వైమానిక దళ కార్యాచరణ అవసరాలను పూర్తిగా తీర్చిన తర్వాతే రాఫెల్ జెట్లు కొనుగోలు చేయబడ్డాయి. ఈ సేకరణపై నిరాధారమైన ఆరోపణలకు ఇప్పటికే సమాధానం ఇవ్వబడింది మరియు పరిష్కరించబడింది.” అని వివరించారు. "భారత వైమానిక దళం యొక్క ఈ కొత్త సామర్ధ్యం గురించి ఎవరైనా ఆందోళన చెంది, విమర్శించారంటే, వారు తప్పకుండా, మన ప్రాదేశిక సమగ్రతను బెదిరించాలనుకునే వారే అయి ఉండాలి" అని కూడా ఆయన పేర్కొన్నారు.
భారత వైమానిక ప్రదేశంలోకి ప్రవేశించే విమానాల చిత్రాలు, వీడియోలను శ్రీ రాజ్ నాథ్ సింగ్ పంచుకున్నారు.
అంతకుముందు, హిందూ మహాసముద్రంలో రాఫెల్ యారో నాయకునికి, "మీరు కీర్తితో ఆకాశాన్ని తాకవచ్చు." అని భారత నావికాదళ నౌక  కోల్కతా కెప్టెన్ స్వాగతం పలికారు. ఐదు రాఫెల్ విమానాలు భారతీయ గగనతలంలోకి ప్రవేశించేటప్పుడు రెండు ఎస్.యు. 30 ఎమ్.కే.ఐ. లు వాటిని తోడ్కొని వచ్చాయి.
విద్యుత్తు మంత్రిత్వ శాఖ
జపాన్ ప్రభుత్వ జెపివై కొరకు ఉద్దేశించిన ఆర్ధిక సంస్థతో హరిత చొరవ కోసం 50 బిలియన్ల విదేశీ ద్రవ్య రుణ ఒప్పందాన్ని చేసుకున్న ఎన్టిపిసి లిమిటెడ్ ఫ్లూగ్యాస్ డిసల్ఫరైజేషన్ , పునరుత్పాదక ఇంధన ప్రాజెక్టులకు మూల ధన వ్యయానికి ఈ రుణం ద్వారా వచ్చే ఆదాయన్ని ఉపయోగించనున్న ఎన్టిపిసి
భారత్లోని అతిపెద్ద విద్యుత్ ఉత్పత్తిదారు అయిన ఎన్టిపిసి లిమిటెడ్ బుధవారం నాడు జపాన్ ప్రభుత్వ ఆర్ధిక సంస్థతో 50 బిలియన్ల  మేరకు విదేశీ ద్రవ్య రుణ ఒప్పందాన్ని చేసుకుంది. జపాన్ బ్యాంకు ఫర్ ఇంటర్నేషనల్ కోఆపరేషన్  గ్రీన్  లేక ఆర్ధిక వృద్ధి సమన్వయం, పర్యావరణ పరిరక్షణ చొరవ కింద ఎన్టిపిసి లిమిటెడ్ తొలి నిధులను అందుకోనుంది. జెబిఐసి 60% సులభ మొత్తాన్ని అందిస్తుండగా, మిగిలిన మొత్తాన్ని వాణిజ్య బ్యాంకులు  జెబిఐసి గ్యారెంటీ కింద అందచేస్తాయి. గ్లోబల్ పర్యావరణ పరిరక్షణలో భాగంగా చేపట్టే ప్రాజెక్టులకు జెబిఐసి చేయూత సౌకర్యాన్ని విస్తరించారు. ఈ రుణ ఆదాయాన్ని విద్యుత్ మంత్రిత్వ శాఖ కింద పని చేస్తున్న ప్రభుత్వ రంగ సంస్థ అయిన ఎన్టిపిసి లిమిటెడ్ వినియోగిస్తుంది. ఫ్లూగ్యాస్ డిసల్ఫరైజేషన్ , పునరుత్పాదక ఇంధన ప్రాజెక్టులకు నిధులు సమకూర్చడానికి మూలధన వ్యయాన్ని వెచ్చిస్తుంది. థర్మల్ విద్యుత్ కేంద్రాలలో విడుదలయ్యే ఫ్లూ వాయువులలోని ఎస్ఒఎక్్సవిడుదలను చెప్పుకోదగ్గ రీతిలో ఎఫ్జిడి తగ్గిస్తుంది. ఇది పర్యావరణ మనుగడలో కీలక అడుగు.
ఈ రుణ ఒప్పందంపై ఎన్టిపిసి డైరెక్టర్  అనిల్ కుమార్ గౌతమ్, ఇన్ఫ్రాస్ట్రక్చర్ & ఎన్విరాన్మెంట్ ఫైనాన్స్ గ్రూప్ అయిన జెబిఐసి అంతర్జాతీయ అధిపతి, మేనేజింగ్ ఎగ్జిక్యూటివ్ అధికారి టనిమోటో మసయుకి వీడియో కాన్ఫరెన్సింగ్ ద్వారా సంతకాలు చేశారు.
యువజన వ్యవహారాలు, క్రీడల మంత్రిత్వ శాఖ
టోక్యో పోటీలలో పాల్గొననున్న పారాఅథ్లెట్, అథ్లెట్లకు ఎన్.సి.ఒ.ఇలలో అక్టోబర్5 నుంచి సమగ్ర శిక్షణకు ఎస్.ఎ.ఐ ఏర్పాట్లు.
కోవిడ్ మహమ్మారి నుంచి క్రీడాకారులకు సమగ్ర రక్షణకుచర్యలు
ఖేలో ఇండియా ఫిర్ సే కార్యక్రమం తదుపరి దశలోకి స్పోర్ట్స్ అథారిటీ ఆఫ్ ఇండియా  అడుగు పెట్టింది. టోక్యోలో ఒలింపిక్స్కు వెళ్లే అథ్లెట్లు,పారా అథ్లెట్లకు స్పోర్ట్స్ అథారిటీ ఆఫ్ ఇండియా కు దేశవ్యాప్తంగా గల నేషనల్ సెంటర్ ఆఫ్ ఎక్సలెన్స్ లలో దశలవారీగా క్రీడాకార్యక్రమాలు నిర్వహించాలని నిర్ణయించింది.
తొలిదశలో, స్పోర్ట్స్ అథారిటీ ఆఫ్ ఇండియా జూన్ మొదట్లో వివిధ ఎస్.ఎ.ఐ కేంద్రాలలో ఒలింపిక్ క్రీడలలో పాల్గొనబోయే వారికి శిక్షణ కార్యక్రమాలు ప్రారంభించింది. ఎస్.ఎ.ఐ వద్ద ఉన్న మౌలికసదుపాయాలన్నీ దాని స్వంత సదుపాయాలు కావడంతో మనజాతీయస్థాయి క్రీడాకారులకు కోవిడ్ నుంచి రక్షణ కల్పించగలవు. ఇక ఆ తదుపరిదశలో టోక్యో ఒలింపిక్స్కు వెళ్లే పారా అథ్లెట్లు, అథ్లెట్లకు ఎన్.సి.ఒ.ఇలలో దశల వారీగా పారా అథ్లెటిక్స్,పారా పవర్ లిఫ్టింగ్, పారా షూటింగ్, పారా ఆర్చరి, సైక్లింగ్, హాకీ,వెయిట్ లిఫ్టింగ్, ఆర్చరి, రెజ్లింగ్, జుడో, అథ్లెటిక్స్,బాక్సింగ్, ఫెన్సింగ్ వంటి వాటితోపాటు తొమ్మిది క్రీడలలొ  శిక్షణ ఇస్తారు.
ఇది కూడా ఎస్.ఎ.ఐ ప్రాంతీయ కేంద్రాలలో రెసిడెన్షియల్ సదుపాయాలతో నిర్వహిస్తారు. క్రీడాకారులు కోవిడ్ బారిన పడకుండా తగిన జాగ్రత్త వహించేందుకు ఈ చర్యలు చేపడుతున్నారు. ఇందుకు సంబంధించి సవివరమైన చర్చలు జరిపిన అనంతరం ఈ నిర్ణయం తీసుకున్నారు. టోక్యో ఒలింపిక్స్ 2020కు సంవత్సరం లోపు క్రీడాకారులు కోవిడ్ మహమ్మారి బెడదను ఎదుర్కోకుండా చూసేందుకు తగిన జాగ్రత్తలు తీసుకుంటున్నారు.
క్రీడాకారుల పూర్తి భద్రతను దృష్టిలోఉంచుకుని , క్వారంటైన్ ప్రొటోకాల్స్ను పాటించడంతోపాటు,ఎస్.ఎ.ఐ ఎస్.ఒ.పిలను, రాష్ట్రకోవిడ్ ప్రొటోకాల్స్ను పాటిస్తున్నారు. ఒకే క్రీడాంశాల కింద శిక్షణ పొందుతున్న వారినికూడా బ్యాచ్లలో చేర్చుకుంటారు. తొలి దశ క్రీడాకార్యకలాపాలు 2020 అక్టోబర్ 5 నుంచి ప్రారంభం కానున్నాయి.
ప్రాంతీయ కేంద్రాలలో బయో-బబల్ ను ఏర్పాటు చేయాల్సిందిగా ఎస్.ఎ.ఐ అన్ని ప్రాంతీయకేంద్రాలను ఆదేశించింది. ఎన్.సి.ఒ.ఇలలో శిక్షణార్థులకు కోవిడ్ వైరస్ సోకకుండా ఉండేందుకు ఈచర్యలు తీసుకోవలసిందిగా ఆదేశించారు. శిక్షణ కార్యక్రమాలలో పాల్గొనే కోచ్లు, వారికి సహకారం అందించే సిబ్బంది కూడా ఎన్.సి.ఒ.ఇలోనే ఉండేందుకు ఏర్పాట్లుచేశారు. క్రీడాకారుల భద్రతను దృష్టిలో ఉంచుకుని ఈ ఏర్పాట్లు చేశారు.
ఎస్.ఎ.ఐ తనకు స్వంతంగా రెసిడెన్షియల్ మౌలికసదుపాయాలు లేని క్రీడలకు సంబంధించిన క్రీడాకారులకు కూడా మద్దతు నివ్వాలని నిర్ణయించింది. అయితే ప్లేఅండ్ స్టే తరహా శిక్షణ సదుపాయాలు ఉన్న చోట, ఆయా సదుపాయాల నిర్వాహకులు, శిక్షణ నిచ్చేవారు, క్రీడాకారులు కోవిడ్ -19ను కు సంబంధించి తగిన ముందస్తుజాగ్రత్తలు తీసుకుంటే అలాంటి వాటికి మద్దతునివ్వాలని నిర్ణయించారు.
ప్రధాన మంత్రి కార్యాలయం
మన్ కీ బాత్@100 క్విజ్ లోపాలుపంచుకోండి అంటూ పౌరుల కు విజ్ఞప్తి చేసిన ప్రధాన మంత్రి
మన్ కీ బాత్ @100 క్విజ్ లో పాలుపంచుకోవలసింది గా ప్రజల ను ప్రధాన మంత్రి శ్రీ నరేంద్ర మోదీ కోరారు.
ప్రధాన మంత్రి ఒక ట్వీట్ లో –
‘‘#MannKiBaat క్విజ్ లో కొన్ని రోజులే మిగిలి ఉన్నాయి.. మీరు ఈ సరికే అందులో పాలుపంచుకోకపోయి ఉండి ఉంటే గనుక ఆ పని ని పూర్తి చేసి మరి ప్రేరణదాయకం అయినటువంటి సామూహిక ప్రయాసల ను ప్రపముఖం గా ప్రస్తావించిన గత 99 భాగాల ల తాలూకు విశేష యాత్రానుభూతి ని మరో మారు పొందండి. https://quiz.mygov.in/quiz/mann-ki-baat/’’ అని పేర్కొన్నారు.
నౌకారవాణా మంత్రిత్వ శాఖ
జాతీయ సముద్ర రవాణా పోర్టల్ అనువర్తనం ‘సాగర్ సేతు’కు శ్రీ సర్బానంద సోనోవాల్ శ్రీకారం
ఈ మొబైల్ యాప్తో సరకు నిర్వాహకులకు సౌలభ్యం మెరుగు: శ్రీ సోనోవాల్;
ప్రత్యక్ష పర్యవేక్షణ.. ఆమోదాలు.. లావాదేవీలకు ‘సాగర్ సేతు’ ఎనలేని తోడ్పాటు
కేంద్ర ఓడరేవులు-నౌకాయాన-జలమార్గాల శాఖ మంత్రి శ్రీ సర్బానంద సోనోవాల్ ఇవాళ జాతీయ రవాణా పోర్టల్  అనువర్తన రూపం ‘సాగర్-సేతు’ యాప్ను ప్రారంభించారు. ఈ కార్యక్రమంలో ఆ శాఖ సహాయమంత్రి శ్రీ శ్రీపాద్ వై.నాయక్, కార్యదర్శి శ్రీ సుధాంశ్ పంత్ సహా ఇతర సీనియర్ అధికారులు పాల్గొన్నారు.
ఈ యాప్ రూపకల్పనలో “లాగిన్ మాడ్యూల్, సర్వీస్ కేటలాగ్, కామన్ అప్లికేషన్ ఫార్మాట్, లెటర్ ఆఫ్ క్రెడిట్, బ్యాంక్ గ్యారంటీ, సర్టిఫికేషన్, ట్రాక్-ట్రేస్” తదితర విశిష్ట సేవలకు ప్రాధాన్యమిచ్చారు. ఓడ సమాచారంసహా సాధారణంగా ఎగుమతి-దిగుమతిదారులు, మధ్యవర్తులకు అందుబాటులో ఉండని కార్యకలాపాల ప్రత్యక్ష సమాచారం అందించడంతోపాటు పర్యవేక్షణకు వీలు కల్పిస్తుంది. అలాగే గేట్, కంటైనర్ ఫ్రైట్ స్టేషన్లు, ఇతర లావాదేవీలు ఈ యాప్ ద్వారా చిటికెలో లభ్యమవుతాయి. కంటైనర్ ఫ్రైట్ స్టేషన్ ఛార్జీలు, షిప్పింగ్ లైన్ ఛార్జీలు, రవాణా ఛార్జీలు తదితర ఎగుమతి-దిగుమతి అనుమతుల ప్రక్రియ సంబంధిత అవసరమైన చెల్లింపుల నిమిత్తం డిజిటల్ లావాదేవీల నిర్వహణ వెసులుబాటు కూడా ఈ యాప్తో లభిస్తుంది.
ఈ అనువర్తనాన్ని ప్రారంభించిన సందర్భంగా శ్రీ సోనోవాల్ మాట్లాడుతూ- “చేతిలో ఇమిడే పరికరంలో పొందుపరచిన ‘సాగర్ సేతు’ యాప్ అన్నిరకాల కార్యకలాపాలను సులభంగా నిర్వహించడంలో సరకు నిర్వాహకులకు తోడ్పడుతుంది. అలాగే సమాచార ఆదానప్రదానానికి హామీ ఇస్తుంది కాబట్టి మంత్రిత్వశాఖతోపాటు రేవు అధికారులు, ఇతర భాగస్వాములకు అనుమతులు-పర్యవేక్షణ సంబంధిత సమాచారం వేలి కొసలమీదనే ఉంటుంది” అన్నారు.
వ్యాపారులకు ప్రయోజనాలు
- లావాదేవీల ఆరంభం నుంచి ముగింపు మధ్య సమయం ఆదా అవుతుంది కాబట్టి అనుమతులు, నిబంధనల పాటింపు సదుపాయం మెరుగుపడుతుంది.
- కార్యకలాపాలు-అనుసరణపై ప్రత్యక్ష పర్యవేక్షణ వెసులుబాటు పెరుగుతుంది
సేవాప్రదాతలకు ప్రయోజనాలు
- సేవల సంబంధిత లావాదేవీలు-రికార్డుల అనుసరణకు తోడ్పాటు
- సేవల కోసం అభ్యర్థనలు అందుకునే సౌలభ్యం.
సముద్య వాణిజ్యం పెంపు.. తద్వారా దేశ ఆర్థిక వ్యవస్థ వృద్ధికి తోడ్పాటు లక్ష్యంగా కేవలం రెండు నెలల వ్యవధిలో ‘సాగర్ సేతు’ యాప్ ప్రారంభం కావడం విశేషం. సకల సేవల డిజిటల్ వేదిక నేషనల్ లాజిస్టిక్ పోర్టల్  ను అందుబాటులోకి తేవడంపై కేంద్ర ఓడరేవులు-నౌకాయాన-జలమార్గాల మంత్రిత్వ శాఖ, వాణిజ్య-పరిశ్రమల మంత్రిత్వ శాఖ 2023 జనవరిలో నిర్ణయం తీసుకోగా రెండునెలల్లో యాప్ రూపొంది, ప్రారంభం కావడం విశేషం.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఏక్ తారీఖ్ ఏక్ ఘంటా ఏక్ సాథ్
ఢిల్లీలోని కోపర్నికస్ మార్గ్లో క్లీనెస్ డ్రైవ్కు నాయకత్వం వహించిన కేంద్ర మంత్రి హర్దీప్ ఎస్ పూరి
అక్టోబర్ 1న దేశవ్యాప్త పరిశుభ్రత డ్రైవ్ కోసం ప్రధాన మంత్రి శ్రీ నరేంద్ర మోదీ చేసిన విజ్ఞప్తిని అనుసరించి కేంద్ర గృహనిర్మాణ & పట్టణ వ్యవహారాలు మరియు పెట్రోలియం మరియు సహజ వాయువు మంత్రి శ్రీ హర్దీప్ సింగ్ పూరి 'స్వచ్ఛతా హి'లో భాగంగా 'స్వచ్ఛత కోసం శ్రమదాన్' కార్యక్రమంలో పాల్గొన్నారు. న్యూఢిల్లీలోని కోపర్నికస్ మార్గ్లోని ప్రిన్సెస్ పార్క్లో మంత్రి స్వచ్ఛతా కార్యక్రమానికి నాయకత్వం వహించారు. హౌసింగ్ & పట్టణ వ్యవహారాల మంత్రిత్వ శాఖకు చెందిన సీనియర్ అధికారులతో పాటు పారిశుద్ధ్య కార్మికులు, విద్యార్థులు, స్థానికులు ఈ కార్యక్రమంలో పాల్గొన్నారు.
సోషల్ మీడియా ప్లాట్ఫారమ్ 'ఎక్స్'లో మంత్రి ఒక పోస్ట్లో “ప్రధాని నరేంద్ర మోడీ పిలుపునిచ్చిన స్వచ్ఛతా హి సేవ నుండి ప్రేరణ పొందారు. ఇందులో భాగంగా కోపర్నికస్ మార్గ్లోని ప్రిన్సెస్ పార్క్లోని నివాసితులతో కలిసి స్వేచ్ఛా భారత్కోసం చెత్తను తొలగించేందుకు గంటపాటు శ్రమదానం చేశాను" అని అన్నారు
ఈ నెల ప్రారంభంలో మన్ కీ బాత్ యొక్క 105వ ఎపిసోడ్ సందర్భంగా మహాత్మా గాంధీ జన్మదినోత్సవం సందర్భంగా అక్టోబర్ 1న నివాళులు అర్పించే  పౌరులందరూ "స్వచ్ఛత కోసం ఒక గంట శ్రమదాన్"లో పాల్గొనాలని ప్రధాని శ్రీ నరేంద్ర మోదీ అభ్యర్థించారు.
న్యూ ఢిల్లీలోని కోపర్నికస్ మార్గ్ వద్ద క్లీన్లీనెస్ డ్రైవ్ యొక్క చిత్రాలు:
ప్రధాన మంత్రి కార్యాలయం
కేరళ లోని పాలక్కాడ్ లో జరిగిన ఒక దుర్ఘటన కారణం గా ప్రాణ నష్టం వాటిల్లినందుకు సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ప్రకటించారు
కేరళ లోని పాలక్కాడ్ జిల్లా లో ఒక దుర్ఘటన జరిగిన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ఈ ప్రమాదం లో మృతుల యొక్క దగ్గరి బంధువుల కు 2 లక్షల రూపాయల వంతున మరియు గాయపడ్డ వ్యక్తుల కు 50,000 రూపాయల వంతున ప్రధాన మంత్రి జాతీయ సహాయ నిధి  నుండి పరిహారాన్ని ఇవ్వడం జరుగుతుందని ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘కేరళ లోని పాలక్కాడ్ జిల్లా లో ఒక దుర్ఘటన జరిగిన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు. ఈ ప్రమాదం లో తమ ప్రియతములను కోల్పోయిన వ్యక్తుల కుటుంబ సభ్యుల కు ఆయన తన సంతాపాన్ని వ్యక్తం చేయడం తో పాటు ఈ దుర్ఘటన లో గాయపడ్డ వ్యక్తులు త్వరగా పున:స్వస్థులు కావాలని ఆ ఈశ్వరుడి ని ప్రార్థించారు.’’
‘‘ఈ దుర్ఘటన లో చనిపోయిన వారి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది.’’ అని తెలిపింది.
విద్యుత్తు మంత్రిత్వ శాఖ
ఔరయా గ్యాస్ పవర్ ప్లాంట్లో హైడ్రోజన్ కో-ఫైరింగ్ ప్రక్రియకు ఎన్ టి పి సి, మిత్సుబిషి హెవీ ఇండస్ట్రీస్ తో ఎంపిఐ లిమిటెడ్ అవగాహన ఒప్పందంపై సంతకం
గ్యాస్ టర్బైన్లలో హైడ్రోజన్ కో-ఫైరింగ్ కర్బన ఉద్గారాలను తగ్గించడంలో కీలక పాత్ర
ఈ అవగాహన ఒప్పందం ప్రకారం, హైడ్రోజన్ కో-ఫైరింగ్ను ప్రవేశపెట్టడానికి రెండు కంపెనీలు
అధ్యయనాన్ని నిర్వహించడానికి, కీలక చర్యలను గుర్తించడానికి సహకరిస్తాయి.
వివిధ శాతాల హైడ్రోజన్ కో-ఫైరింగ్ కోసం కీలక చర్యలను అధ్యయనం గుర్తిస్తుంది
ఎన్ టి పి సి లిమిటెడ్, గ్యాస్ టర్బైన్లలో ఏర్పాటు చేసిన ఎంహెచ్ఐ 701డి గ్యాస్ టర్బైన్లలో సహజ వాయువుతో కలిపిన హైడ్రోజన్ కో-ఫైరింగ్ కోసం సాధ్యాసాధ్యాలను ప్రదర్శించడానికి మిత్సుబిషి హెవీ ఇండస్ట్రీస్, లిమిటెడ్ జపాన్, దాని అనుబంధ సంస్థ మిత్సుబిషి పవర్ ఇండియా ప్రైవేట్ లిమిటెడ్తో అవగాహన ఒప్పందం పై సంతకం చేసింది. ఉత్తరప్రదేశ్లోని గ్యాస్ పవర్ ప్లాంట్. ఔరయా గ్యాస్ పవర్ ప్లాంట్ యొక్క మొత్తం స్థాపిత సామర్థ్యం 663 మెగావాట్లు, నాలుగు గ్యాస్ టర్బైన్లు కంబైన్డ్ సైకిల్ మోడ్లో పనిచేస్తాయి. ఎన్టిపిసి లిమిటెడ్ డైరెక్టర్  శ్రీ ఉజ్వల్ కాంతి భట్టాచార్య, మిత్సుబిషి పవర్ ఇండియా సిఎండి తట్సుటో నగయాసు, మిత్సుబిషి పవర్ ఇండియా వైస్ ప్రెసిడెంట్ హిరోయుకి షినోహరా సమక్షంలో రెండు కంపెనీలు ఎంఓయుపై సంతకాలు చేశాయి.
డీకార్బనైజింగ్ లక్ష్యాలను సాధించడానికి అన్ని శక్తి ఆధారిత రంగాలలో సమగ్రమైన, విస్తృతమైన రోడ్మ్యాప్ అవసరం. ఈ రోడ్ మ్యాప్లో భాగంగా, గ్యాస్ టర్బైన్లలో హైడ్రోజన్ కో-ఫైరింగ్ కర్బన ఉద్గారాలను తగ్గించడంలో కీలక పాత్ర పోషిస్తుంది. భారతదేశంలో అతిపెద్ద పవర్ జనరేటర్ అయిన ఎన్ టి పి సి లిమిటెడ్, శక్తి పరివర్తనలో, కాప్ 26 నిబద్ధతలను సాధించడంలో ప్రధాన పాత్ర పోషించాలని భావిస్తోంది. ఈ చొరవలో భాగంగా, ఎన్ టి పి సి హైడ్రోజన్ వినియోగంతో పాటు వివిధ కొత్త హైడ్రోజన్ ఉత్పత్తి సాంకేతికతలను అన్వేషిస్తోంది, తద్వారా భవిష్యత్తులో సంసిద్ధతను నిర్ధారించడానికి, అవసరమైన సామర్థ్యాలను, సాంకేతిక నైపుణ్యాన్ని అభివృద్ధి చేయడానికి, జాతీయ డీకార్బనైజింగ్, హైడ్రోజన్ మిషన్ లక్ష్యాలకు అనుగుణంగా ఉంటుంది.
ఈ అవగాహన ఒప్పందం ప్రకారం, ఎన్ టి పి సి ఔరయా గ్యాస్ ఆధారిత కంబైన్డ్ సైకిల్ పవర్ ప్లాంట్లో హైడ్రోజన్ కో-ఫైరింగ్ను ప్రవేశపెట్టడానికి అధ్యయనాన్ని నిర్వహించడానికి, కీలక చర్యలను గుర్తించడానికి రెండు కంపెనీలు సహకరిస్తాయి. వివిధ శాతాల హైడ్రోజన్ కోసం కో-ఫైరింగ్ కోసం కీలక చర్యలను అధ్యయనం గుర్తిస్తుంది ఉదా. 5%, 15%, 30%, 50%, 100%. ప్రాజెక్ట్కు అవసరమైన హైడ్రోజన్ను ఎన్ టి పి సి సరఫరా చేస్తుంది.
“నెట్-జీరో లక్ష్యం, వాతావరణ లక్ష్యాలను సాధించడానికి దేశం ముందుకు సాగుతున్నప్పుడు భారతదేశ శక్తి పరివర్తన ప్రయాణంలో కీలక పాత్ర పోషించడానికి ఎన్ టి పి సి కట్టుబడి ఉంది. ఎన్ టి పి సి వివిధ హైడ్రోజన్-సంబంధిత కార్యక్రమాలకు మార్గదర్శకత్వం వహిస్తోంది మరియు అందరికీ ఆకుపచ్చ, సరసమైన, నమ్మదగిన, స్థిరమైన శక్తిని అందించగల సాంకేతికతను తీసుకురావడానికి ఈ రంగంలో పరిశోధన, అభివృద్ధి పనులను నిర్వహిస్తోంది. ఈ లక్ష్యాలను చేరుకోవడానికి ఎన్ టి పి సి తీసుకున్న కొన్ని చర్యలలో ఈ అవగాహన ఒప్పందం ఒకటి. ఈ సాంకేతికతలో ప్రపంచ నైపుణ్యం కలిగిన ఎంహెచ్ఐ లిమిటెడ్తో భాగస్వామ్యం చేయడం వల్ల జాతీయ హైడ్రోజన్ మిషన్ కింద మా లక్ష్యాలను చేరుకోవడంలో సహాయపడుతుందని నమ్ముతున్నామని, ఎన్ టి పి సి లిమిటెడ్ ఎగ్జిక్యూటివ్ డైరెక్టర్ శ్రీ మనీష్ కుమార్ శ్రీవాస్తవ అన్నారు.
మానవ వనరుల అభివృద్ధి మంత్రిత్వ శాఖ
నూతన ఎన్ఐటి లకు శాశ్వత కేంపస్ ఏర్పాటు చేయడం కోసం సవరించినటువంటి వ్యయ అంచనాల కు ఆమోదం తెలిపిన మంత్రిమండలి
నూతన నేశనల్ ఇన్స్ టిట్యూట్స్ ఆఫ్ టెక్నాలజీ కు
2021-2022 వరకు మొత్తం 4371.90 కోట్ల రూపాయల వ్యయం తో శాశ్వత కేంపస్ ల ను ఏర్పాటు చేయడం కోసం సవరించిన వ్యయ అంచనాల కు  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ఈ ఎన్ఐటి లను 2009వ సంవత్సరం లో స్థాపించడమైంది. ఇవి వాటికి ఉద్దేశించిన తాత్కాలిక కేంపస్ ల లో చాలా పరిమితమైనటువంటి జాగా లో పరిమిత మౌలిక సదుపాయాల తో 2010-2011 విద్యా సంవత్సరం నుండి పని చేయడం మొదలుపెట్టాయి. నిర్మాణానికి కావలసినటువంటి భూమి ని తుది నిర్ణయం చేయడం లో జాప్యం కావడం తో పాటు నిర్మాణ పనుల కు ఆమోదం తెలిపిన వ్యయం వాస్తవిక ఆవశ్యకతల కన్నా బాగా తక్కువ గా ఉన్నాయన్న కారణాల రీత్యా శాశ్వత కేంపస్ లో పథకాల ను అనుకున్న విధం గా పూర్తి చేయడం జరుగలేదు.
ఆమోదం లభించినటువంటి సవరించిన వ్యయ అంచనాల తో, ఈ ఎన్ఐటి లు 2022వ సంవత్సరం మార్చి నెల 31వ తేదీ కల్లా వాటి వాటి శాశ్వత కేంపస్ ల లో నుండే పూర్తి స్థాయి లో విధుల ను నిర్వహించ గలుగుతాయి. ఈ కేంపస్ ల లో సంపూర్ణ విద్యార్థుల సామర్ధ్యం 6320గా ఉంటుంది.
ఎన్ఐటి లు జాతీయ ప్రాముఖ్యం ఉన్న సంస్థ లు. ఇవి ఇంజినీరింగ్ మరియు సాంకేతిక విజ్ఞాన రంగం లో ఉత్తమమైన బోధన సంస్థలు గా పేరు తెచ్చుకొన్నాయి. అధిక నాణ్యత తో కూడిన సాంకేతిక విద్య ను అందించడం ద్వారా ఇవి తమకంటూ ఒక విశేషమైన ఉనికి ని సంపాదించుకొన్నాయి. ఈ సంస్థ లు ఉన్నత నాణ్యత తో కూడిన సాంకేతిక మానవ వనరుల ను అందించగలిగే సామర్ధ్యం కలిగి ఉన్నాయి. వీటి వల్ల దేశవ్యాప్తం గా నవ పారిశ్రామికత్వాని కి దన్ను లభించడమే కాకుండా ఉద్యోగ అవకాశాల కల్పన కు ప్రోత్సాహం కూడా లభిస్తుంది.(Visitor Counter : 106
ప్రధాన మంత్రి కార్యాలయం
అమెరికావాణిజ్య శాఖ మంత్రి జీనా రాయ్ మోండో తోసమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ నిన్నటి రోజు న అమెరికా వాణిజ్య శాఖ మంత్రి జీనా రాయ్ డో గారి తో సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
“ప్రధాన మంత్రి @narendramodi తో అమెరికా వాణిజ్య శాఖ మంత్రి @SecRaimondo నిన్నటి రోజు న ఒక ఫలప్రదమైనటువంటి సమావేశం లో పాలుపంచుకొన్నారు. ” అని తెలిపింది.
US Secretary of Commerce @SecRaimondo had a fruitful meeting with PM @narendramodi yesterday. pic.twitter.com/vRQKOcEdLB
— PMO India  March 11, 2023
ప్రధాన మంత్రి కార్యాలయం
జమ్ము- కశ్మీర్లోని బారామూలా లో వివిధ అభివృద్ధి పనులు ప్రారంభం కావడం పట్ల సంతోషాన్ని వ్యక్తంచేసిన ప్రధాన మంత్రి
జమ్ము- కశ్మీర్ లోని బారామూలా జిల్లా లో రైతుల కోసం 7 కస్టమ్ హైరింగ్ సెంటర్ స్, స్వయం సహాయ సమూహాల కోసం 9 పాలీ గ్రీన్ హౌసె స్ సహా కీలకమైన మౌలిక సదుపాయాల కల్పన పథకాలు ప్రారంభం కావడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
జమ్ము- కశ్మీర్ లెఫ్టెనంట్ గవర్నర్ కార్యాలయం చేసిన పలు ట్వీట్ లను ప్రధాన మంత్రి శేర్ చేస్తూ,
‘‘తాజా గా ప్రారంభించిన అభివృద్ధి కార్యాల తాలూకు ప్రశంసనీయమైనటువంటి శ్రేణి.. జమ్ము- కశ్మీర్ ప్రజల, ప్రత్యేకించి ఆకాంక్షయుక్త జిల్లాల లో నివసిస్తున్న వారి జీవన నాణ్యత ను వృద్ధి చెందింప చేసే దిశ లో మా వచనబద్ధత కు ప్రమాణాన్ని చాటుతున్నది.’’ అని ఒక ట్వీట్ లో పేర్కొన్నారు.